Trentin-Sudtirôl

Il **Trentin-Sudtirôl** (par talian *Trentino-Alto Adige*, par todesc *Trentino-Südtirol*, par ladin *Trentin-Südtirol*) al è une regjon de Italie dal Nord-Est che al à scuasit un milion di abitants. Al cunfine a Nord cu la Austrie, a soreli jevât e a Sud cun il Venit e a soreli bonât cu la Lombardie. La regjon e je a statût speciâl, dividude in dôs provinciis autonomis: une e corispond teritorialmentri al Trentin, e e à par cjâf lûc Trent; la altre e corispond al Sudtirôl e e à par cjâf lûc Bolzan.

## Teritori
Il Trentin-Sudtirôl al è la regjon plui a Nord de Republiche Taliane, e al è completamentri montagnôs. La mont plui alte e je l'Ortles (3.902 m.), logât inte zone ocidentâl de provincie di Bolzan.

Intal arc setentrionâl, al confin con l'Austrie, si slargjin lis Alps Daesinis, che e rivin ae massime altece di 3.764 m. dal **Weisskugel**. Des Alps Daesinis e fâs part ancje la **Piche d'Italie** (2.911 m.), il pont plui setentrionâl de intiere nazion taliane.

Inte valade dal Adis si cjatin i plui grandis abitâts de regjon, come Meran, Bolzan, Trent e Roverêt.

## Storie

## Grops lenghistics
Tal Trentin-Sudtirôl a son presints trei grops lenghistics. Ancje se nol è pussibil vê dâts veramentri precîs, parcè che dome tal Sudtirôl e je proviodude la declarazion di apartenence lenghistiche, cheste tabele e pues dâ une idee sule composizion lenghistiche de popolazion:

Tal Trentin al si favele scuasit completamentri talian, cun comunitâts storichis gjermanofonis (Mochens e Cimbris); tal Sudtirôl la maiorance de int e je invezit gjermanofone, cuntune fuarte minorance che e favele talian (cheste minorance e je ancje rivade al 35 %, par fermâsi in dì di vuei sul 25%).

Tal Trentin-Sudtirôl e je presinte la minorance lenghistiche dai *Ladins*, che a favelin il ladin, une lenghe romanze. La cussì-clamade Ladinie, che e si slargje ancje tal teritori dal Venit, e comprind 5 valadis: Val Gardena (BZ), Val Badia (BZ), Val di Fassa (TN), Livinallongo del Col di Lana (BL) e tal teritori di Ampezzo (BL).
 
Ogni valade e à la so variant ladine, che dispes e je avonde difarente di chês altris. Chest al è stât un grand ingredei pal svilup culturâl e lenghistic fûr dai confins de aree dulà ch'al si favele il ladin dolomitic: par chest al si à pensât di creâ une lenghe standard ("ladin standard") che e metes dongje i aspiets plui simils dalis variantis ladinis, cjalant al model dal romanç (favelât tal Cjanton Grisons in Svuizare).

## Economie

## Traspuarts

## Politiche

### Aministrazion
La regjon e je dividude in dôs provinciis autonomis, Provincie di Trent (che al è ancje il cjâf lûc regjonâl) e Provincie autonome di Bolzan. Lis provinciis a puedin cjapâ decisions su une vore di campis, come agricolture, comerci, lavôr, sanitât, scuele, traspuarts e vie indenant, creant di fat dôs regjons autonomis.

La presidence regjonâl e je a rotazion: intune legjislature i doi presidents des provinciis a comandin il consei ognidun par doi agns, gambiant ancje la sede de zonte fra Trent e Bolzan.
### Zonte
Liste dai components de zonte regjonâl (dal 23 di Mai 2006):
* **Lorenzo Dellai** - president
* **Luis Durnwalder** - vicepresident
* **Luisa Gnecchi** - vicepresident e assessôr al ordinament dai ents locâi
* **Martha Stocker** - assessôr ae previdence e pensions integrativis 
* **Luigi Chiocchetti** - assessôr ae valorizazion des minorancis etnichis regjonâls

## Risultivis


## Viôt ancje

## Leams
*   Sît ufiziâl de regjon